

**ประกาศองค์การบริหารส่วนตำบลบ้านเนิน**

**เรื่อง ประกาศใช้แผนการดำเนินงาน ประจำปีงบประมาณ พ.ศ.๒๕๖6**

----------------------------

ด้วยองค์การบริหารส่วนตำบลบ้านเนิน ได้จัดทำแผนการดำเนินงาน ประจำปีงบประมาณ พ.ศ.๒๕๖6โดยผ่านกระบวนการตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.๒๕61 ประกอบกับคณะกรรมการพัฒนาองค์การบริหารส่วนตำบลบ้านเนิน ได้พิจารณาให้ความเห็นชอบร่างแผนการดำเนินงาน ประจำปีงบประมาณ พ.ศ.๒๕๖6 แล้ว ในการประชุมคณะกรรมการพัฒนาองค์การบิหารส่วนตำบลบ้านเนิน เมื่อวันที่ 15 กันยายน ๒๕65

อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.๒๕61 จึงขอประกาศใช้แผนการดำเนินงาน ประจำปีงบประมาณ พ.ศ.๒๕๖6 เพื่อเป็นแนวทางการปฏิบัติในการดำเนินงาน และใช้เป็นเครื่องมือในการติดตามการดำเนินงานและประเมินผล รวมทั้งติดตามผลการใช้จ่ายงบประมาณขององค์การบริหารส่วนตำบลบ้านเนินประจำปีงบประมาณ พ.ศ.๒๕๖6 ต่อไป

จึงประกาศให้ทราบโดยทั่วกัน

ประกาศ ณ วันที่ กันยายน พ.ศ.2565

(นายณัฐพล สุขบาล)

นายกองค์การบริหารส่วนตำบลบ้านเนิน

**แผนการดำเนินงาน**



**ของ**

**องค์การบริหารส่วนตำบลบ้านเนิน**

**ประจำปีงบประมาณ พ.ศ.๒๕66**

***งานนโยบายและแผน สำนักปลัด องค์การบริหารส่วนตำบลบ้านเนิน***

***โทร./โทรสาร ๐๗๕ – 466120***

**คำนำ**

การจัดทำแผนการดำเนินงานขององค์กรปกครองส่วนท้องถิ่น ได้จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.๒๕61 โดยแผนการดำเนินงานจะเป็นเอกสารที่แสดงถึงรายละเอียดแผนงาน / โครงการพัฒนา และกิจกรรมต่างๆ ที่จะดำเนินการจริงในพื้นที่ขององค์การบริหารส่วนตำบลบ้านเนิน ภายในปีงบประมาณ พ.ศ.2566 เพื่อให้องค์การบริหารส่วนตำบลบ้านเนิน และหน่วยงานอื่นได้ใช้เป็นแนวทางในการดำเนินงาน ทั้งทางด้านการจัดการโครงสร้างพื้นฐานด้านเศรษฐกิจด้านการเกษตรด้านการศึกษา ด้านศิลปวัฒนธรรมและประเพณีท้องถิ่น ด้านการพัฒนาคุณภาพชีวิต ด้านกีฬาและสาธารณสุข ด้านการท่องเที่ยว ด้านทรัพยากรธรรมชาติและสิ่งแวดล้อม และด้านการบริหารจัดการ ภายใต้แนวทางการพัฒนาตามแผนยุทธศาสตร์การพัฒนาขององค์การบริหารส่วนตำบลบ้านเนิน รวมทั้งเป็นเอกสารที่จะใช้เป็นเครื่องมือในการติดตามและประเมินผลการดำเนินงานขององค์การบริหารส่วนตำบลบ้านเนิน ต่อไป

**งานนโยบายและแผน**

**สำนักปลัด**

**องค์การบริหารส่วนตำบลบ้านเนิน**

**หลักการและเหตุผล**

เพื่อให้การดำเนินงานเป็นไปอย่างเหมาะสม และมีประสิทธิภาพ โดยให้สอดคล้องกับแผนพัฒนาท้องถิ่นจึงได้ดำเนินการจัดทำแผนการดำเนินงาน ประจำปีงบประมาณ พ.ศ.2566 ขึ้น ซึ่งจะเป็นเครื่องมือสำคัญในการบริหารงานของผู้บริหารท้องถิ่น โดยคณะกรรมการสนับสนุนการจัดทำแผนพัฒนา มีหน้าที่ในการรวบรวมแผนงาน/โครงการพัฒนาขององค์การบริหารส่วนตำบลบ้านเนิน ภายใต้แผนพัฒนาท้องถิ่น (พ.ศ.2566– 2570) และการดำเนินการของหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ดำเนินการในพื้นที่ขององค์การบริหารส่วนตำบลบ้านเนิน ประจำปีงบประมาณ พ.ศ.2566เพื่อให้การจัดการและการติดตามการดำเนินงานตามแผนงาน/โครงการพัฒนาและกิจกรรมที่ดำเนินการจริงในพื้นที่ขององค์การบริหารส่วนตำบลบ้านเนินมีความชัดเจนมากยิ่งขึ้น

การจัดทำแผนการดำเนินงาน ประจำปีงบประมาณ พ.ศ.2566 ขององค์การบริหารส่วนตำบลบ้านเนิน ประกอบด้วย องค์ประกอบ 2 ส่วน คือ ส่วนที่ 1 บทนำ และส่วนที่ 2 บัญชีโครงการ /กิจกรรม ซึ่งเป็นส่วนสำคัญที่ทำให้ทราบถึงโครงการ /กิจกรรมที่จะเกิดขึ้นในการบริหารงาน ประสานงานและการติดตามประเมินผลการดำเนินงานต่อไป

**©©©©©©©©©©©©©©©©©©©©**

**สารบัญ**

|  |  |  |
| --- | --- | --- |
| **เรื่อง** |  | **หน้า** |
| **คำนำ** |  |  |
| **หลักการและเหตุผล** | |  |
| **ส่วนที่ 1** | **บทนำ** |  |
|  | - วัตถุประสงค์ของแผนการดำเนินงาน | 1 |
|  | - ขั้นตอนการจัดทำแผนการดำเนินงาน | 1 |
|  | - แผนภูมิขั้นตอนการจัดทำแผนการดำเนินงาน | 2 |
|  | - ประโยชน์ของแผนการดำเนินงาน | 3 |
| **ส่วนที่ 2** | **บัญชีโครงการ / กิจกรรม** |  |
|  | - สรุปงบประมาณแผนการดำเนินงาน(แบบ ผด. ๐๑) | 5 |
|  | - บัญชีโครงการ / กิจกรรม(แบบ ผด. ๐๒) | 10 |
| * บัญชีบัญชีจำนวนครุภัณฑ์สำหรับที่ไม่ได้ดำเนินการตามโครงการ 54   พัฒนาท้องถิ่น (แบบ ผด. 02/1) | | |

**แผนการดำเนินงาน ประจำปีงบประมาณ พ.ศ. 2566**

**องค์การบริหารส่วนตำบลบ้านเนิน อำเภอเชียรใหญ่ จังหวัดนครศรีธรรมราช**

---------------------------------------------------

**ส่วนที่ 1**

**1.1 บทนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ.๒๕61 ได้กำหนดให้องค์กรปกครองส่วนท้องถิ่นจัดทำแผนการดำเนินงาน โดยมีจุดมุ่งหมายเพื่อแสดงถึงรายละเอียดแผนงาน /โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ทำให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น มีการประสาน และบูรณาการ การทำงานกับหน่วยงานและการจำแนกรายละเอียดต่างๆ ของแผนงาน/โครงการ ซึ่งแผนการดำเนินงานจะทำให้การติดตามประเมินผลมีความสะดวกมากขึ้นอีกด้วย

# **1.2 วัตถุประสงค์ของแผนการดำเนินงาน**

- เพื่อให้เกิดความชัดเจนในการปฏิบัติงานลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่างๆ ของแผนงาน/โครงการ ในแผนการดำเนินงานให้เป็นไปตามแผนพัฒนามากขึ้น

- เพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมด ในเขตพื้นที่ขององค์กรปกครองส่วนท้องถิ่น

- เพื่อให้การบริหารงานเป็นไปอย่างมีประสิทธิภาพ

- เพื่อให้การปฏิบัติงานมีความสะดวก รวดเร็ว มากยิ่งขึ้น

**1.3 ขั้นตอนการจัดทำแผนการดำเนินงาน**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.๒๕61ข้อ 26 และข้อ 27 กำหนดให้องค์กรปกครองส่วนท้องถิ่นจัดทำแผนการดำเนินงานโดยมีขั้นตอนดังต่อไปนี้

1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงานเสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

3. แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปีงบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน/โครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้นการขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

# **แผนภูมิขั้นตอนการจัดทำแผนการดำเนินงาน**

## องค์กรปกครองส่วนท้องถิ่น

คณะกรรมการสนับสนุนการจัดทำแผนพัฒนาท้องถิ่น

## รวบรวมโครงการ/กิจกรรม

## หน่วยงานอื่น

## จัดทำร่างแผนการดำเนินงาน

คณะกรรมการสนับสนุนการจัดทำแผนพัฒนาท้องถิ่น

คณะกรรมการสนับสนุนการจัดทำแผนพัฒนาท้องถิ่น

## เสนอร่างแผนการดำเนินงาน

คณะกรรมการพัฒนาท้องถิ่น

## พิจารณาร่างแผนการดำเนินงาน

## เสนอร่างแผนการดำเนินงาน

## ผู้บริหารท้องถิ่นให้ความเห็นชอบ

ผู้บริหารท้องถิ่น

## ประกาศใช้แผนการดำเนินงาน

# **1.5 ประโยชน์ของแผนการดำเนินงาน**

- ทำให้การปฏิบัติงานตามแผนพัฒนาขององค์การบริหารส่วนตำบลบ้านเนิน มีความชัดเจนมากยิ่งขึ้น

- ทำให้มีความสะดวกในการติดตามและประเมินผลแผนพัฒนาขององค์การบริหารส่วนตำบลบ้านเนิน

- สามารถทราบถึงรายละเอียดแผนงาน /โครงการพัฒนาและกิจกรรม ที่ดำเนินการจริงทั้งหมดในพื้นที่ขององค์การบริหารส่วนตำบลบ้านเนิน

- สามารถตรวจสอบการทำงานได้อย่างมีประสิทธิภาพ

- สามารถใช้เป็นเครื่องมือในการตัดสินใจและปฏิบัติงานในปีต่อๆ ไป

- ทำให้เกิดความร่วมมืออันดีระหว่างหน่วยงานภาครัฐ ส่วนกลาง ส่วนภูมิภาค และส่วนท้องถิ่น สามารถประสานงานได้อย่างบูรณาการ ทำให้เกิดการทำงานร่วมกันอย่างมีประสิทธิภาพและประสิทธิผล ประชาชนได้รับประโยชน์สูงสุด

**©©©©©©©©©©©©©©©©©©©©©©©**

**ส่วนที่ 2**

**บัญชีโครงการ / กิจกรรม แผนการดำเนินงาน**

**องค์การบริหารส่วนตำบลบ้านเนิน อำเภอเชียรใหญ่**

**จังหวัดนครศรีธรรมราช**

**ประจำปีงบประมาณ พ.ศ. 2566**

**©©©©©©©©©©©©©©©©©©©©©**

**บัญชีสรุปโครงการ/กิจกรรม/งบประมาณ**

**แผนการดำเนินงานประจำปีงบประมาณพ.ศ.2564**

**บัญชีรายละเอียดโครงการ/กิจกรรม/งบประมาณ**

**แผนการดำเนินงานประจำปีงบประมาณพ.ศ.2564**

**บัญชีจำนวนครุภัณฑ์สำหรับที่ไม่ได้ดำเนินการ**

**ตามโครงการพัฒนาท้องถิ่น**

**แผนการดำเนินงานประจำปีงบประมาณพ.ศ.2564**